OzLabs/hebrew-wiki-articles huggingface dataset:
גילה אדרי

גילה אֲדָרִי (1948 בערך - 22 ביולי 2013) הייתה זמרת ישראלית שנודעה בעיקר בלהיטה "הנשיקה הראשונה".

==ביוגרפיה==
גילה אדרי נולדה וגדלה בעכו למשפחה מרובת ילדים מיוצאי מרוקו. דב זעירא, בעל חברת התקליטים "התקליט חיפה", חיפש זמרת צעירה במטרה ליצור כוכבת בסגנון הפופ, שזכה להצלחה באותן שנים בעולם המערבי. הוא פנה לגילה אדרי בהמלצת אפי נצר, לאחר שזו בלטה בתחרות זמר לחובבים. בשנת 1964, כשהייתה בת 17, הפיק זעירא תקליטונים ובהם שירים אחדים בביצועה של אדרי, "את אהבתי", "למה?" ו"עוד דקה אחת". בהמשך הוא הפיק את אלבום הבכורה של אדרי, ששיר הנושא שלו, "הנשיקה הראשונה" (שהלחין אילן נובקוביץ' למילים של אברהם בן זאב) הפך ללהיט. אחד הנגנים בתקליט זה היה קובי אושרת (שבאותה עת נקרא יעקב ונטורה).

שני להיטים נוספים בביצועה היו "בובה של קש" – גרסה עברית, מאת גלעד בן-ש"ך, לשירו של סרז' גינסבורג "Poupée de cire, poupée de son", ו"פאף דרקון הפלא", גרסה עברית, מאת אירה ארמון, לשיר "Puff, the Magic Dragon".

אדרי נפטרה ב-22 ביולי 2013, בגיל 65, ונקברה בבית העלמין תל רגב בחיפה.
הותירה בעל, אפרים לאופר, כדורגלן עבר בהפועל חיפה ששימש בשנות ה-80 מזכיר ועד עובדי נמל חיפה, שלושה ילדים וכן נכדים.

== דיסקוגרפיה ==
=== אלבומי אולפן ===
* הנשיקה הראשונה (1965)

=== מיני-אלבומים ===
* את אהבתי (1964)
* יקירי (1965)
* שיר הרוק (1966)
* כל ילדה היא פרח (1966)

=== אלבומי אוסף ===
* כמו פעם (2013)

==קישורים חיצוניים==

* 
* 
* [http://cafe.mouse.co.il/topic/2955243/ הזמרת שלא המריאה - הלכה לעולמה גילה אדרי]
* אלי אלון, [http://www.news1.co.il/Archive/0024-D-85861-00.html הנשיקה האחרונה של גילה אדרי], אתר חדשות מחלקה ראשונה ניוז 1, 13 באוגוסט 2013.
* דודי פטימר [http://www.103.fm/programs/Media.aspx?ZrqvnVq=FLJEEF&c41t4nzVQ=EE נותן במה לשירים שנעלמו - והפעם: שיריה של גילה אדרי], בתוכנית "גבי גזית", רדיו ללא הפסקה

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:אישים הקבורים בבית הקברות תל רגב
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:ישראליות שנפטרו ב-2013
קטגוריה:ישראלים שנפטרו ב-2013
מלך היהודים (מחזמר)

מלך היהודים היא אופרת רוק ישראלית מאת דבורה עומר, המספרת את סיפור חייו של בנימין זאב הרצל, חוזה המדינה. את הפזמונים כתב יאיר לפיד והלחין רמי קלינשטיין.

ההצגה, בבימויו של אורי פסטר, הועלתה לראשונה על בימת תיאטרון הבימה ב-19 בדצמבר 1992 ורצה 100 פעמים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
| אלון אופיר / אבי שמר
| 7 תפקידים שונים (לרבות: האנס הרצל)
|
|-
| קטיה זימבריס
| 10 תפקידים שונים
| 
|-
| שמחה ברבירו
| 6 תפקידים שונים
| 
|-
| שרית וינוגרד
| 7 תפקידים שונים
| 
|-
| טלי עצמון
| 10 תפקידים שונים
| 
|-
| יגאל שדה
| בנימין זאב הרצל
| 
|-
| עידית טפרסון
| ג'נט, אמו של הרצלג'ולי, אשתו של הרצל
|
|-
| דב רייזר
| שופט יעקבראש עיריית וינההקיסר הגרמני
| 
|-
|}
 
קטגוריה:מחזות זמר ישראליים
קטגוריה:בנימין זאב הרצל בתרבות
קטגוריה:יצירות משנת 1992
המכון לקרקע עירונית

סמל המכון לקרקע עירונית
המכון לקרקע עירונית (באנגלית: Urban Land Institute בקיצור: ULI) הוא מוסד בינלאומי ללא כוונת רווח הממוקם בוושינגטון הבירה, ארצות הברית וכולל סניפים נוספים בלונדון והונג קונג. המכון עוסק בתכנון עירוני, התפתחות אורבנית, ושימושי קרקע בערים גלובליות ובשיתוף פעולה עם ממשלות של מדינות שיש להם ערי עולם. המכון הוקם בשיקגו בשנת 1936 ונקרא בשם: קרן הנדל"ן הלאומית למחקר מעשי ולחינוך. כיום עוסקים בו 30,000 חברים שמהם 20% חברי ממשלה, חברי אקדמיה, וחברי ארגונים העוסקים בתכנון אורבני. בנוסף, המכון עוסק גם בייעוץ לארגונים אקולוגיים. למכון כמה מרכזי מחקר והוצאת ספרים. המכון דואג גם לחלק פרסים במגוון נושאים הקשורים לתכנון אורבני.

== מכונים נוספים בארץ ובעולם ==
מכוני מחקר נוספים לקרקע עירונית מצויים במדינות נוספות במוסדות אקדמאיים או כאלה הפועלים באופן עצמאי. בישראל פועל "המכון לחקר מדיניות קרקעית ושימושי קרקע" במסגרת הנהלת קרן קיימת לישראל בירושלים.

== קישורים חיצוניים ==

* 

* [http://urbanland.uli.org/ המגזין " קרקע עירונית " של המכון]

קטגוריה:וושינגטון די. סי.: ארגונים
קטגוריה:תכנון עירוני
דניס צ'רישב

דניס דמיטרייביץ' צ'רישב (ברוסית: Денис Дмитриевич Черышев הוא נולד ב-26 בדצמבר 1990) הוא כדורגלן רוסי המשחק בעמדת הקיצוני השמאלי בונציה.

==קריירה==
===קריירת מועדונים===
דניס נולד בניז'ני נובגורוד שבברית המועצות. הוא התחיל את קריירת המשחק שלו בגיל 6 בקבוצה הספרדית ספורטינג חיחון. ספורטינג חיחון הייתה קבוצתו של אביו של דניס, דמיטרי, חלוץ נבחרת רוסיה לשעבר.

בגיל 10 הצטרף לקבוצת הכדורגל הספרדית בורגוס. בשל יכולת המשחק הטובה שלו זומן לסגל נבחרת אזור קסטיליה ולאון.

בשנת 2002 עבר צ'רישב למחלקת הנוער של ריאל מדריד, שם לקח חלק פעיל יותר. מהשנים 2012 עד 2010 היה צ'רישב לשחקן חשוב בהתקפת ריאל מדריד קסטיליה, כאשר הקבוצה הייתה בליגה השלישית בספרד, צ'רישב שיחק 61 משחקים וכבש כ-11 שערים, מה שהוביל את הקבוצה לעלייה לליגה השנייה בספרד.

עם כניסתו של קרלו אנצ'לוטי לתפקיד מאמנה של ריאל מדריד בתחילת עונת , צ'רישב קיבל אפשרות לשחק בקבוצה הבוגרת בתפקיד המגן השמאלי, תפקיד בו אינו משחק בדרך כלל. ב-25 ביולי 2013 הודיעה ריאל מדריד באופן רשמי על הארכת חוזהו של הרוסי הצעיר בארבע עונות נוספות. ב-31 באוגוסט 2013 הושאל לסביליה. ב-29 ביוני 2014 הושאל שוב והפעם לויאריאל, שם ספג 3 צהובים והורחק ללא ידיעת ריאל מדריד. לאחר ששב לשחק בריאל מדריד צ'רישב נכנס למשחק מול קדיס מהליגה השלישית במסגרת מוקדמות גביע המלך. המשחק אומנם הסתיים 1–3 לטובת ריאל מדריד כשדניס הבקיע שער, והוחלף בתחילת המחצית השנייה לאחר שלריאל נודע על ההרחקה ממנו בויאריאל. למרות כל העתירות של ריאל לפיפ"א, פיפ"א החליטה שריאל מדריד תודח במוקדמות גביע המלך וקדיס תעלה לשמינית מול סלטה ויגו (שניצחה אותה 0–4 בסיכום שני המשחקים). ב-1 בפברואר 2016 הושאל לולנסיה מריאל מדריד עד סוף העונה.

ב-15 ביוני 2016 חתם בויאריאל לחמש שנים. בקיץ 2018 הושאל שוב לולנסיה, שרכשה אותו בקיץ 2019, לאחר שנודע שויאריאל לא תחדש איתו את החוזה. ב-28 בספטמבר 2019 הבקיע את שער הניצחון שהיה שער הבכורה שלו במדי ולנסיה, במשחק נגד אתלטיק בילבאו.

ב-31 באוגוסט 2022 עזב לראשונה את ספרד מאז גיל 6 וחתם בונציה מסרייה ב' לשנתיים.

===הנבחרת הלאומית===
בניגוד למה שאמר בראיון למארקה בשנת 2011: "אני מרגיש יותר ספרדי מאשר רוסי", צ'רישב ערך הופעות בנבחרות הצעירות של רוסיה עוד כשהיה בן 15, אף על פי שהייתה לו אזרחות כפולה ספרדית ורוסית.

ב-6 בנובמבר 2012, צ'רישב ערך את הופעתו היחידה בנבחרת רוסיה, במשחק הידידות מול ארצות הברית שנגמר בתיקו 2–2.

צ'רישב נמנה בסגלו של ניקולאי פיסארב לטורניר יורו הצעירות 2013 שנערך בישראל. בטורניר עצמו צ'רישב כבש שער כבר במשחקו השני בהפסד 1–5 לנבחרת הולנד הצעירה כאשר נכנס כמחליף. נבחרתו לא הצליחה להעפיל לשלב הבא וסיימה את שלב הבתים עם 0 נקודות.

צ'רישב נכלל בסגל הסופי של למונדיאל 2018, שנערך בארצו, וכבש את שני שעריו הראשונים בניצחון 5–0 על ערב הסעודית במשחק הפתיחה של המונדיאל. בסך הכל כבש צ'רישב 4 שערים במונדיאל, והיה אחד מהמצטיינים של רוסיה בטורניר.

==קישורים חיצוניים==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני ולנסיה
קטגוריה:כדורגלני ונציה
קטגוריה:כדורגלני נבחרת רוסיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:מהגרים לספרד
קטגוריה:רוסים שנולדו ב-1990
לירון פטרושקה

לירון פטרושקה
לירון פטרושקה (13 ביולי 1966 - 30 במרץ 2024) היה יזם הייטק וכדורגלן ישראלי.

==ביוגרפיה==
פטרושקה נולד וגדל ברמת גן, כבנם של נהג מונית ואחות, ילידי פולין, ניצולי השואה.

=== כדורגל ===
בגיל צעיר החל לשחק כדורגל במחלקת הנוער של הפועל רמת-גן גבעתיים. תחילה שיחק בקבוצת הילדים והנערים, ועם קבוצת הנוער של המועדון, בה שיחק בתפקיד הבלם, זכה בגביע המדינה לנוער. 

ב-1984 עלה לסגל הקבוצה הבוגרת של המועדון, ששיחקה בליגה הבכירה (אז הליגה הלאומית), ובמדיה שיחק שלוש עונות בעמדת המגן הימני. בתחילת 1985 זומן לנבחרת הצעירה של ישראל. בסוף 1986 זומן פטרושקה לנבחרת העתודה.

=== קריירה בהייטק ===
ב-1987, לאחר שחרורו מצה"ל, נסע פטרושקה לארצות הברית והחל קריירה עסקית בתחום ההייטק. שנים אחדות עבד בחברת מחשבים בשיקגו, ובשנות ה-90 עבר לקליפורניה, הקים חברה למכירת שירותי תוכנת משכורות ומשאבי אנוש, ומכר אותה תמורת 5 מיליון דולרים.

ב-9 במרץ 1999 הקים עם אשתו נעמי וגיסו, עומר יניב, את חברת ההזנק "Commercebid", שפיתחה תוכנת מכרזים למסחר אלקטרוני בין-ארגוני. לאחר שמונה חודשים, מכר את החברה לחברה מתחרה, Commerce One, תמורת 242 מיליון דולר.

לאחר האקזיט הוסיף פטרושקה לעסוק בתחום ההייטק, ולהשקיע במיזמים שונים בישראל ובעולם.

היה חבר במועצת המנהלים של חברת הסטארט-אפ "Chek" (לשעבר "PageOnce"), שמשרדיה ממוקמים בכפר סבא ובפאלו אלטו.

כמו כן היה פטרושקה שותף ב-UpWest Labs, חממה טכנולוגית בעמק הסיליקון בקליפורניה, המקדמת יזמים צעירים מישראל.

== חיים אישיים ==
פטרושקה התגורר בקליפורניה עם רעייתו נעמי ושלושת ילדיהם. הוא נהרג עם רעייתו בהתרסקות מטוס קל בצפון קליפורניה ב-30 במרץ 2024.

==לקריאה נוספת==
* שלומי רוזנפלד, פטרושקה, 2013, 

==קישורים חיצוניים==
* סיפור קורות חייו של לירון פטרושקה באתר [https://www.shlomirosenfeld.co.il/lironpetrushka "חיים שהולכים לעיבוד"]
* 
* 
* [https://web.archive.org/web/20160303212854/http://cafe.themarker.com/post/2954066/ הישראלי שעשה את האקזיט המהיר ביותר בעולם ההייטק], באתר קפה דהמרקר.

==הערות שוליים==

קטגוריה:יזמים אמריקאים
קטגוריה:מגני כדורגל ישראלים
קטגוריה:כדורגלני הפועל רמת גן
קטגוריה:מהגרים מישראל לארצות הברית
קטגוריה:קליפורניה: אישים
קטגוריה:יזמי היי-טק ישראלים
קטגוריה:דירקטורים ישראלים
קטגוריה:דירקטורים אמריקאים
קטגוריה:רמת גן: כדורגלנים
קטגוריה:הרוגי תאונות אוויריות
קטגוריה:ישראלים שנולדו ב-1966
קטגוריה:אמריקאים שנולדו ב-1966
קטגוריה:ישראלים שנפטרו ב-2024
קטגוריה:אמריקאים שנפטרו ב-2024
תאונת הרכבת בסנטיאגו דה קומפוסטלה

תאונת הרכבת בסנטיאגו דה קומפוסטלה התרחשה ב-24 ביולי 2013, כאשר רכבת מהירה ממדריד לפרול ירדה מהפסים וארבעה קרונות התהפכו ליד סנטיאגו דה קומפוסטלה שבספרד. בתאונה נהרגו 79 בני אדם וכ-140 איש נפצעו מתוך 218 נוסעים וארבעה אנשי צוות. בספרד הוכרזו שלושה ימי אבל במדינה בשל האסון.

היה זה אסון הרכבות הקשה ביותר בספרד מאז פיגועי 11 במרץ 2004 במדריד, ותאונת הרכבת הקשה ביותר בספרד ב-70 השנים האחרונות והראשונה ברכבות אקספרס. הסיבה לתאונה עדיין לא ידועה. בחקירה נבדק חשד שהרכבת נסעה בעיקול במהירות מופרזת, כעולה מעדויות של נוסעי הרכבת ומצילומים של מצלמת אבטחה. 

מממצאי החקירה הראשונית שפורסמו בספרד עולה כי נהג הרכבת דיבר בטלפון עם עובד חברת הרכבות בעת שהרכבת שבה נהג ירדה מהפסים. הוא נהג במהירות כפולה מהמותר 153 קמ"ש בקטע שבו המהירות המרבית היא 80 קמ"ש. זמן קצר לפני הירידה מהפסים הגיעה הרכבת למהירות של 192 קמ"ש, והנהג הפעיל את הבלמים רק "שניות לפני התאונה".

==קישורים חיצוניים==

* 
* 

==הערות שוליים==

קטגוריה:אסונות ב-2013
קטגוריה:אירופה: תאונות רכבת
קטגוריה:ספרד: היסטוריה
קטגוריה:ספרד: רכבות
קטגוריה:סנטיאגו דה קומפוסטלה
עודד שלום

עודד שלום (נולד בשנת 1971) הוא עיתונאי וסופר ישראלי.

== ביוגרפיה ==
שלום הוא יליד 1971, נולד וגדל בבת ים.

את דרכו העיתונאית החל ב-1993 במקומון "חולון בת ים" של ידיעות תקשורת, ממנו עבר לעיתון "תל אביב".

בשנת 1996 עבר לעיתון "העיר", שם סיקר את תחום הפלילים.

היה יוצר משותף של הסרט התיעודי "הכנופיה שלא הייתה" על "כנופיית מע"צ", ששודר בערוץ 1 בשנת 1997.

מאז שנת 2000, שלום כותב במוסף לשבת של "ידיעות אחרונות". הוא כותב בתחומים חברתיים ופוליטיים. שלום סיקר במדורים מיוחדים את תוכנית ההתנתקות ומערכות בחירות בישראל. באפריל 2022 שלום טען במאמר דעה בידיעות אחרונות כי "גם השנה החל חודש הרמדאן בעימותים בשעות הערב בשער שכם, אבל נדמה שההפגנות שם נרגעו. זה קרה בגלל התגובה המידתית של השוטרים". שלום הוסיף והסביר כי "גם בהר הבית נפרסה המשטרה בכוחות מתוגברים והצליחה להשתלט מהר על ההתפרצות האלימה של מאות הצעירים שהתבצרו במקום". 

שלום חיבר את סדרת המתח הבלשית לילדים "המערכת" הכוללת שלושה ספרים: הספר הראשון בסדרה שנקרא "המערכת בעקבות מפצחי הכספות" יצא ב-2011 והפך לרב מכר. הספר השני בסדרה שנקרא "המערכת נסחפים בזרם" יצא ב-2012, ונבחר על ידי משרד החינוך למצעד הספרים של שנת 2013. הספר השלישי בסדרה נקרא "המערכת בעקבות שוד האמנות הגדול" יצא ב-2014.

שלום נשוי ואב לשתיים.

קטגוריה:סופרי ילדים ונוער ישראלים
קטגוריה:עיתונאים ישראלים
קטגוריה:ישראלים שנולדו ב-1971
EPI-LASIK

EPI-LASIK היא טכניקה לתיקון הראייה בלייזר, ללא חיתוך קרנית, שהומצאה בידי ד"ר יואניס פלליקריס (יוון, כרתים). הטכניקה מבוססת על LASEK אוטומטי ללא שימוש באלכוהול. ה־EPI-LASIK נחשב לטיפול שטחי ובטיחותי המשלב את היתרונות של שיטות ה־LASIK, LASEK ו־PRK ומצמצם ככל האפשר את חסרונותיהן. השיטה מתאימה גם לאנשים שעבורם הטיפול בשיטת LASIK איננו מומלץ, כגון אנשים עם יובש בעיניים, קרנית דקה או סטייה תשבורתית גבוהה.

== שלבי הטיפול ==
* באמצעות ה־Epi – K Microkeratom העשוי PMAA, יוצרים "פתח" בשכבת האפיתל.
* הטיפול באמצעות קרן הלייזר מתבצע דרך הפתח שנוצר וכך מעוצבת הקרנית מחדש.
* בסיום הטיפול מוכנסת עדשת חבישה שקופה על העין שטופלה, שכבת האפיתל מוחזרת בשלמותה ועליה מונחת עדשה טיפולית.
* שכבת האפיתל גדלה מחדש מתחת לעדשת החבישה, ומחלימה לאחר מספר ימים.
* עדשת החבישה מוסרת בזמן הביקורת, כעבור 5–7 ימים ממועד הטיפול.

== יתרונות ==
* השיטה יושמה לראשונה ביוון בשנת 2003
* ה־EPI-LASIK מתאים כמעט לכל אדם אשר מתאים לביצוע ניתוח לתיקון הראייה.
* הטיפול בשיטת EPI-LASIK מגדיל את הסיכוי להחלמה מלאה של העין בכך שאיננו משאיר אזורים מוחלשים בשטח הקרנית.
* ההחלמה מ־EPI-LASIK מהירה יותר מאשר ב־LASEK.
* כתוצאה מטיפול בשיטה זו, העין פחות רגישה מטיפול בשיטת ה־LASEK.

קטגוריה:רפואת עיניים
ינגסטאון

ינגסטאון (באנגלית: Youngstown) היא בירת מחוז מאונינג, אוהיו, ארצות הברית. העיר ממוקמת 105 ק"מ דרום-מזרחית מקליבלנד ו-100 ק"מ צפון-מזרחית מפיטסבורג. העיר נמצאת בגובה 259 מ' מעל פני הים. החל משנת 1950, סובלת העיר מהגירה שלילית. נכון לשנת 2013 מונה אוכלוסיית העיר כ-65,000 תושבים.

יאנגסטאון מתפארת בקהילה יהודית חזקה ובעלת גרעין איתן, שליחים רבים של הסוכנות היהודית מחזקים את הקשר שלה ליהדות ולישראל מדי שנה. השליחים עובדים בפדרציה היהודית, בJCC ובבית הספר היהודי עקיבא אקדמי - המשלב חינוך של בני נוער יהודים ולא יהודים. 

המוסדות היהודים משרתים בעיקר תושבים לא יהודים - חדר כושר, בית ספר יסודי, גן בית אבות ועוד אך כולם בעלי זהות יהודים ומביעים תמיכה בישראל. 

העיר נקראת על שם יליד ניו יורק ג'ון יאנג, אשר סקר והכשיר את הקרקע, והתיישב בה בשנת 1796. לאחר שנות צמיחה באוכלוסייה, הוכרזה בשנת 1867 ינגסטאון כעיר. בשנת 1876 הוכרזה העיר כבירת המחוז.

==ערים תאומות==
* 
* 
* 
* 
* 
* 

== קישורים חיצוניים ==

* 
* 

קטגוריה:אוהיו: ערים
קטגוריה:יישובים שהוקמו ב-1796
סמל אסטוריאס

סמל אסטוריאס הוא סמלה הרשמי של הקהילה האוטונומית אסטוריאס שבספרד.

== תיאור ==
המגן הוא "ספרדי" והוא מעוצב כשדה כחול שבו מוטען צלב הניצחון, צלב היסטורי בספרד שקצות זרועותיו מפוצלות לשלושה. הצלב עשוי זהב והוא מקושט באבני חן. משתי זרועותיו האופקיות תלויות האותיות אלפא ואומגה, בזהב גם הן. בשוליו הימניים והשמאליים של המגן מופיע כיתוב זהב בלטינית: <sub></sub>, כלומר: סמל זה נתן ניצחון על האויב, סמל זה הגן על המאמין. 

העיצוב כולו מסמל את ניצחון הנוצרים על המוסלמים המורים במהלך הרקונקיסטה. על פי המסורת, נשא מושל אסטוריאס פלאגיוס את הצלב בעת הקרב הראשון נגד המוסלמים. כיוון שהקרב והרקונקיסטה כולה הוכתרה בניצחון הנוצרים, נחשב הצלב לאחד מגורמי הניצחון. כרבים מסמלי האוטונומיות בספרד, מעל הסמל מותקן כתר ממלכת ספרד.

הסמל אומץ ונקבע בחוק ב-27 באפריל 1984.

==ראו גם==
* דגל אסטוריאס

==קישורים חיצוניים==

* [http://www.asturias.es/Asturias/descargas/imagen_institucional/ley_escudo.pdf הסמל באתר הממשלה] 
* [http://www.ngw.nl/int/spa/prov/asturias.htm הסמל באתר סמלי העולם]

קטגוריה:אסטוריאס
אסטוריאס
לקוטה

לקוטה (פירוש מילולי: ידידותיים, מאוחדים. מוכר גם בשמות: טטון (נחש או אויב), טיטונאן (מתיישבי הערבה)) הוא שבט ילידים אמריקאי שמוצאו מהמישורים הגדולים בצפון אמריקה. הלקוטה הוא אחד משבעת הסעיפים של שבט הסו. אנשיו דוברים את שפת הלקוטה שהיא אחת משלושת הדיאלקטים המרכזיים של שפת הסו.

שבט הלקוטה מורכב משבעה תתי שבטים:
*ברולה.
*אוגללה.
*סאנס ארק.
*האנקפאפה.
*מינקונג'ו.
*סיאסאפה.
*טו קטלס.

עם בני השבט הבולטים נמנים פר רובץ וגאל משבט ההאנקפאפה וסוס משוגע משבט האוגללה.

השבט נודע בעקבות השתתפותו במערכת בלק הילס ששיאה היה בקרב ליטל ביגהורן שבו לוחמי הלקוטה יחד עם לוחמי שאיין הנחילו לצבא ארצות הברית תבוסה מחפירה.

==השבט כיום==
===ארצות הברית===
כיום חיים חברי השבט בשמורות המוכרות על ידי הממשלה במדינות דקוטה הדרומית והצפונית, מינסוטה ונברסקה. לכל שמורה יש ממשלה מקומית הנבחרת בהתאם לחוקת השמורה. חברי שמורה שמתגוררים מחוץ לשמורה רשאים להצביע בבחירות. בנוסף אנשי הלקוטה מיוצגים בקונגרס המדינתי וגם ברמה הארצית בקונגרס של ארצות הברית.

===קנדה===
בקנדה חיים כיום כ-6,000 בני שבט הלקוטה. הם מרוכזים בפרובינציות מניטובה וססקצ'ואן. המשרד הממשלתי האחראי עליהם הוא המשרד לענייני האינדיאנים ולפיתוח הצפון. בשנת 2008 דחו האינדיאנים הצעת פיצוי בת 60 מיליון דולר מממשלת קנדה על הקרקעות שנלקחו מהם.

==תנועת העצמאות==
בשנת 1974 החלו פעילים משבט הלקוטה לנקוט בצעדים להתנתקות מארצות הברית על מנת להפוך לאומה עצמאית. צעדים אלו כללו את כתיבתה של 'הכרזת העצמאות של הלקוטה' ושימוש באמצעים חוקתיים בינלאומיים ומשפטיים על מנת להבטיח את דרישת העצמאות. בשנת 1980 בית המשפט העליון של ארצות הברית בתיק ארצות הברית נגד אומת הסו פסק פיצויים של 122 מיליון דולר לטובת שבט הלקוטה כפיצוי על שטח הגבעות השחורות שנלקח מהם על ידי הממשלה לאחר מערכת בלק הילס. בשבט הלקוטה סירבו לקבל את הפיצוי והמשיכו לדרוש את הקרקע בחזרה.

בספטמבר 2007 העביר האו"ם החלטה לא מחייבת בעניין זכויות הילידים. ארצות הברית, קנדה, אוסטרליה וניו זילנד סירבו לחתום על ההחלטה.

בדצמבר 2007 נסעו חברי תנועת החופש של הלקוטה לוושינגטון והודיעו על נסיגה חד צדדית של הלקוטה מכל ההסכמים עליהם השבט חתום מול הממשל האמריקאי. תנועה זו לא באה בשם ההנהגה הנבחרת הרשמית של הלקוטה. בשנת 2008 התפצלה תנועת החופש לשתי תנועות נפרדות עקב חילוקי דעות.

==קישורים חיצוניים==

* [https://www.kan.org.il/Podcast/item.aspx?pid=16035 ״כוח סוס״] - פרק על חייו של סוס משוגע והילידים באמריקה בפודקאסט [https://www.kan.org.il/podcast/program.aspx/?progId=2019 ״מינהר הזמן״], ״כאן״, תאגיד השידור הישראלי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אינדיאנים: שבטים בארצות הברית
קטגוריה:האינדיאנים בקנדה
עומר היית'ם

עומר היית'ם (בערבית: عمر هيثم), נולד ב-3 בינואר 1963, בסוריה), הוא איש עסקים סורי, שהתאזרח ברומניה ונידון בה בהיעדרו לעונש של 20 שנות מאסר על מעורבותו בחטיפת העיתונאים הרומנים בעיראק, ב-2005.

==ביוגרפיה==
היית'ם, שנולד בסוריה והגיע לרומניה בשנת 1980 לצורך לימודים אוניברסיטאיים בבוקרשט, הוא קרוב משפחה של מוסטפא טלאס. הוא נשא לאישה את רומנייה בשם אדלה ויחד הביאו לעולם שבעה ילדים. לאחר המהפכה הרומנית התאזרח ברומניה.

=== חטיפת העיתונאים הרומנים ===
שני עובדי ערוץ הטלוויזיה המסחרי הרומני Prima TV, יחד עם כתב של כתב העת הרומני România liberă ועם מלווה ומתרגם יליד עיראק בעל אזרחות אמריקאית (משנת 2000) בשם מוחמד מונאף, שהתגורר ברומניה משנת 2001 ועבד שם בשירותו של עומר היית'ם, שהו מזה כשבוע בעיראק לצורך העבודה עיתונאית של הרומנים. ביום 28 במרץ 2005 הם נסעו באזור בגדאד ברכב פרטי הנהוג בידי המלווה הערבי. רכב אחד של החוטפים חסם את מעבר כלי הרכב בו נסעו העיתונאים ורכב חוטפים נוסף חסם את אפשרות המילוט ברברס. העיתונאים והמלווה שלהם נלקחו באיומי רובים והוכנסו לתאי המטען של מכוניות החוטפים. החטופים הוסעו לחדר גדול ובו מזרנים מונחים על הרצפה. בערב העבירה מרי-ז'אן יון מסרון לערוץ הטלוויזיה בו עבדה ובו הודיעה על חטיפתם וביקשה שיפנו לשגרירות הרומנית בעיראק. בהמשך הודיע משרד החוץ הרומני על ייתכנות של חטיפת עיתונאים רומנים בעיראק.

ב-30 במרץ מסר עומר היית'ם, מי שמימן את נסיעת העיתונאים לעיראק, שהתקשר אליו אלמוני ותבע ארבעה מיליוני אירו תמורת שחרור העיתונאים. לאחר הפרסום הזה צולמו החטופים על ידי חוטפיהם בעזרת ציוד הצילום שלהם והצילומים נשלחו לגיבוי תביעתם לנסיגת הכוחות הרומנים מעיראק.

=== המעצר ===
עומר המשיך לנהל ברומניה עסקים גם אחרי המהפכה הרומנית והסתבך עם המשמר הפיננסי.

באוקטובר 2005 נפתח ברומניה משפטם של עומר היית'ם ומוחמד מונאף החשודים בקשירת קשר לחטיפת העיתונאים הרומנים וחטיפת אנשים פוליטיים רומנים, הכל לשם קבלת כופר נפש של ארבעה מיליוני יורו.

לעזרתו של עומר היית'ם ובני משפחתו גויס עורך דין ישראלי, מרדכי ציבין.

ב-19 ביולי 2013 הודיע דובר נשיא רומניה שעומר היית'ם הובא לרומניה, כדי שירצה את מאסרו.

== ראו גם ==
* חטיפת העיתונאים הרומנים בעיראק

== קישורים חיצוניים ==
* [http://www.hotnews.ro/stiri-arhiva-1230577-arabii-din-romania-radiografie-completa.htm Andi Laslau, "ערביי רומניה, שיקוף מלא"] 
* [http://www.reuters.com/article/2007/06/13/idUSL13856356 Romania sentences Arab businessman for Iraq kidnap] 
* [http://article.wn.com/view/2013/07/19/Ovidiu_Ohanesian_despre_aducerea_lui_Hayssam_in_Romania_Mi_s/#/related_news אובידיו אוחנסיאן על הבאתו לרומניה של עומר היית'ם: זה נראה טוב מדי מכדי שיהיה אמת] 
* [http://jurnalul.ro/stiri/observator/omar-hayssam-rapitorii-sunt-altii-primul-interviu-al-sirianului-dupa-fuga-din-romania-648103.html עומר היית'ם בראיון הראשון לאחר הימלטותו מרומניה: "החוטפים הם אחרים"] 

==הערות שוליים==

קטגוריה:אנשי עסקים רומנים
קטגוריה:מורשעים בדין ברומניה
קטגוריה:טרוריסטים
קטגוריה:רומנים שנולדו ב-1963
קטגוריה:סורים שנולדו ב-1963
דובאי סיטי טאוור

דובאי סיטי טאוור (בערבית: برج مدينة دبي) הידוע גם בכינוי "העיר האנכית של דובאי", הוא גורד שחקים שהוצע לבנייה והוכרז ב-25 באוגוסט 2008 וגובהו המשוער יהיה 2,400 מטרים. המבנה, שתוכנן על ידי אדריכלים כדי להציג טכנולוגיות מתקדמות אפשריות בבנייה, הוא השלישי בגובהו שהוצע אי פעם אחרי האקס-סיד 4000 (4,000 מטר) והאולטימה טאוור (3,217 מטר). לכשייבנה יהיה למבנה הגבוה ביותר שנוצר על ידי אדם - פי שלושה מגובהו של בורג' ח'ליפה ופי שבעה מגובהו של בניין אמפייר סטייט.

לפי התכנון יהיו בדובאי סיטי טאוור 400 קומות ומערך מעליות ראשי שנע במהירות 200 קמ"ש. המבנה עוצב ותוכנן בהשראת מגדל אייפל כדי להתמודד עם עומסי הרוחות שפועלים עליו ויהיה בעל ליבה מרכזית לכל גובהו ומערך של שישה מבננים שעוטפים אותה ונפגשים בליבה כל 100 קומות. תכנון זה מקנה למבנה יציבות גבוהה בזכות הבסיס הרחב יחסית ופריסת העומס שיוצר המבנה על הקרקע.

צריכת החשמל המשוערת של הבניין תהיה 37,000 מגה ואט-שעה והאנרגיה תסופק בין השאר מאנרגיה סולרית, תרמית ורוח.

==ראו גם==
* מבנה על

==קישורים חיצוניים==
* [http://www.thenational.ae/business/property/meraas-dreams-of-a-city-in-the-sky| תכנונים לבניית דובאי סיטי טאוור]
* [http://gizmodo.com/5065406/the-plans-for-the-155+mile+high-skyscraper-in-you-guessed-it-dubai| תוכניות לבניית מבנה בגובה 2,400 מטר בדובאי]
* [http://www.khaleejtimes.com/DisplayArticle.asp?xfile=data/theuae/2008/September/theuae_September235.xml&section=theuae&col=| עיר אנכית - חלומם של האדריכלים]

קטגוריה:דובאי: גורדי שחקים
קטגוריה:מבני-על
קטגוריה:גורדי שחקים: מיזמים עתידיים
מאיר בריסקמן

מאיר בריסקמן (נולד בשנת 1983) הוא מוזיקאי ומנצח ישראלי.

==ביוגרפיה==
בריסקמן סיים בהצטיינות את לימודי המוזיקה באקדמיה למוסיקה ולמחול בירושלים, שם היה תלמידו של מאסטרו אבנר בירון.
בריסקמן הוא המייסד והמנצח של האנסמבל הליטורגי יהודי - לשמוע אל הרינה, ומנצחה ומנהלה המוזיקלי של מקהלת החזנים הירושלמית.
בנוסף הוא משמש כמנצח הבית בתזמורת ירושלים מזרח ומערב, שם מנצח על סולני המוזיקה המרוקאית והאלג'יראית אמיל זריהן, בנימין בוזגלו ועוד.

המאפיין הייחודי באישיותו המוזיקלית הרב-תחומית, הוא שילוב סגנונות שונים של מוזיקה בקונצרטים ובהפקות. במסגרת זו יזם את הפרויקט 'פרנק סינטרה פינת יוסלה רוזנבלט', אשר משלב את ז'אנר החזנות היהודית עם מוזיקת ג'אז. במסגרת הפרויקט יצא למסע הופעות בארצות הברית ובעולם בחודש מאי 2015.

ביציאתו למסע התפרקה באופן חלקי מקהלתו לשמוע אל הרינה, המקהלה קיימת כיום בהרכב שונה ומשתנה בהרכב המקהלה. כיום בריסקמן עובד במקהלתו בעיקר עם החזן חיים שטרן [https://www.chaimstern.com/].

ניצח על תזמורות שונות בהן תזמורת השרון כפר שמריהו, על פרויקטים של מוזיקה לקולנוע ותזמורים שונים, ועל תזמורים שנכתבו על ידי תלמידים מצטיינים מבית הספר הישראלי לג'אז "רימון". כיום מנצח על הרכבים קאמריים וסימפוניים בארץ ובעולם. יחד עם דוד דאור, בתפקידו כמנהל מוזיקלי, חתום בריסקמן על הצלחת קונצרט חגיגי לציון מאה שנה לקהילה היהודית בסנקט פטרבורג.

קצר שבחים בפסטיבל צלילים במדבר, אליו הוזמן על ידי מנהלו המוזיקלי הד"ר מיכאל וולפה. בפסטיבל ניצח על האופרה הקאמרית "קין והבל" אשר נכתבה לכבוד המאורע על ידי המלחינה אטרי קורבנוב.
בריסקמן משמש כמרצה לסולפג', הרמוניה וקונטרפונקט, ומנצח על המקהלה במכון תל אביב לחזנות.

בריסקמן משמש כמעבד מוזיקלי במגוון רחב של סגנונות, מעיבודים סימפונים לאמני רוק ישראלים (כגון ברי סחרוף, אסף אבידן, נחום היימן, נורית הירש) ועד עיבודים בתחום הליטורגיה היהודית – חזנות, מוזיקה חסידית ועוד. נוסף על כך כתב עיבודים לתזמורות ביג בנד חולון ותל אביב, ולסדרות סימפוניות להרכבים שונים בארץ ובעולם.

==קישורים חיצוניים==

* [http://rng.org.il/?event=%D7%A4%D7%A1%D7%98%D7%99%D7%91%D7%9C-%D7%A6%D7%9C%D7%99%D7%9C%D7%99%D7%9D-%D7%91%D7%9E%D7%93%D7%91%D7%A8-%D7%A7%D7%99%D7%9F-%D7%95%D7%94%D7%91%D7%9C-%D7%90%D7%95%D7%A4%D7%A8%D7%94-%D7%A7%D7%90 פסטיבל צלילים במדבר, קין והבל]
* 
* [http://www.youtube.com/watch?v=eFwOTxMIS8k&feature=c4-overview&list=UU8Re_oH1t6d-2_jUv0qCyEw בפסטיבל קראקוב עם אנסמבל לשמוע אל הרינה, יוטיוב]
* [https://web.archive.org/web/20130728104815/http://jcc.org.il/members.asp באתר מקהלת החזנים הירושלמית]
* [https://web.archive.org/web/20130828003253/http://choir.chazzanut.org/ באתר לשמוע אל הרינה ואל התפילה]

קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1983
נאצ'ו פרננדס

חוסה איגנסיו פרננדס איגלסיאס, הידוע בכינויו נאצ'ו פרננדס (בספרדית: José Ignacio Fernández Iglesias; נולד ב-18 בינואר 1990) הוא כדורגלן ספרדי המשחק בעמדות הבלם והמגן בקבוצת אל-קאדסיה ובנבחרת ספרד.

== קריירה ==
=== קריירת מועדונים ===
נאצ'ו נולד במדריד בירת ספרד. הגיע לאקדמיית הנוער של ריאל מדריד כשהוא בן 11 בלבד.

בעונת 2008–2009 שיחק את שני משחקיו הראשונים בריאל מדריד קסטיליה ששיחקה אז בליגה השנייה בספרד, מצא חן בעיני המאמן ולאחר מכן שיחק 2 עונות מלאות במדיה.

ב-23 באפריל 2011, נאצ'ו פרננדס ערך את הופעתו הראשונה במדיה של ריאל מדריד, הוא שיחק כמגן שמאלי בניצחון 3–6 על ולנסיה במסטאייה.

מאמן ריאל מדריד ז'וזה מוריניו ראה את הכישרון שחבוי בו, וזימן אותו למשחקי הקדם עונה בפתיחת עונת 2011–2012 ששוחקו בצפון אמריקה, נאצ'ו נכנס כמחליף נגד לוס אנג'לס גלאקסי, פילדלפיה יוניון וצ'יבאס גוואדלחארה. מוריניו התרשם מנאצ'ו ומעוד שני כישרונות בריאל מדריד קסטיליה - אלברו מוראטה וחסוס פרננדס, השלושה קודמו לקבוצה הבוגרת לקראת עונת 2012–2013, אך המשיכו בין לבין לשחק בקסטיליה.

ביוני 2013, נכלל נאצ'ו בסגל נבחרת ספרד הצעירה בטורניר יורו הצעירות 2013, שנערך בישראל. נאצ'ו שיחק 90 דקות בניצחון 0–3 בשלב הבתים עלנבחרת הולנד הצעירה, וספרד זכתה בסוף הטורניר בגביע.

בעונת 2012/2013 זכה נאצ'ו עם ריאל בסופר קאפ הספרדי. בעונת 2013/2014 זכה נאצ'ו עם ריאל מדריד בליגת האלופות ובגביע הספרדי.

ב-3 ביולי 2014 האריך נאצ'ו את חוזהו בקבוצה עד לשנת 2021.

בעונת 2015/2016 בליגת האלופות הבקיע נאצ'ו את שער הניצחון של ריאל מדריד על פריז סן-ז'רמן, שנתן לקבוצתו את המקום הראשון בבית. בסוף העונה זכה נאצ'ו עם ריאל מדריד בליגת האלופות בפעם השנייה בקריירה. הוא זכה עם ריאל מדריד בליגת האלופות גם בעונת 2016/2017 ועונת 2017/2018, כחלק מהסגל שרשם 3 זכיות ברציפות בתואר הנכסף.

ב-27 ביוני 2024 חתם באל-קאדסיה הסעודית לשנתיים.
=== נבחרת ספרד ===
נאצ'ו משחק בנבחרת ספרד בכדורגל. ב-15 ביוני 2018 כבש את שער הבכורה בנבחרת, במשחק הפתיחה שלה במונדיאל 2018 מול נבחרת פורטוגל בכדורגל.

==חייו האישיים==
לנאצ'ו יש אח צעיר בשם אלכס פרננדס, כדורגלן אף הוא.

בריאיון ל"מארקה" סיפר נאצ'ו שכבר מגיל 12 הוא מתמודד עם מחלת הסוכרת.

==תארים==
===קבוצתיים===
;ריאל מדריד
*ליגת האלופות (6): 2013/2014, 2015/2016, 2016/2017, 2017/2018, 2021/2022, 2023/2024
*אליפות ספרד (4): 2016/2017, 2019/2020, 2021/2022, 2023/2024
*גביע המלך הספרדי (2): 2013/14, 2022/2023
*הסופר קאפ הספרדי (5): 2012, 2017, 2020, 2022, 2024
*הסופר קאפ האירופי (4): 2014, 2016, 2017, 2022
*אליפות העולם לקבוצות (5): 2014, 2016, 2017, 2018, 2022

== קישורים חיצוניים ==

* 

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני אל-קאדסיה
קטגוריה:כדורגלני נבחרת ספרד
קטגוריה:כדורגלני מונדיאל 2018
קטגוריה:כדורגלני יורו 2024
קטגוריה:ספרדים שנולדו ב-1990
קראן

קראן (בסלובנית: Kranj) היא העיר הרביעית בגודלה בסלובניה. אוכלוסייתה מונה כ-55,000 תושבים. העיר ממוקמת כ-20 ק"מ צפון מערבית מליובליאנה במחוז קרניולה. העיר נמצאת בגובה 386 מ' מעל פני הים, ובנויה סביב נקודת המפגש של נהרות הסאווה והקוקרה.

קראן הוזכרה כעיר בשנת 1256. בקראן נמצא קבר המוני מהתקופה שלאחר מלחמת העולם השנייה. מספר הקבורים אינו ידוע, וגם לא זהותם - ייתכן שהיו אסירים גרמנים, חיילי משמר המולדת הסלובני ששבו מאוסטריה או אזרחים סלובנים מקומיים. העיר העתיקה של קראן נשמרה עד היום כעיר מקורית מימי הביניים.

==ערים תאומות==

== קישורים חיצוניים ==

* 

קטגוריה:סלובניה: ערים
סנט ז'וליה דה לוריה

סנט ז'וליה דה לוריה (בקטלאנית: Sant Julià de Lòria) היא קהילה אוטונומית בדרום אנדורה.

העיירה המרכזית של הקהילה הנקראת גם היא סנט ז'וליה דה לוריה, ממוקמת בגובה 908 מטרים, והיא העיירה הנמוכה ביותר במדינה. בשנת 2009 התגוררו בה 8,127 תושבים.

בעיירה שוכנת אוניברסיטת אנדורה, שנוסדה בשנת 1997, ולומדים בה כ-1,300 סטודנטים.

== קישורים חיצוניים == 

* 

קטגוריה:אנדורה: יישובים
קטגוריה:אנדורה: קהילות אוטונומיות
סמל אקסטרמדורה

סמל אקסטרמדורה הוא סמלה הרשמי של הקהילה האוטונומית אקסטרמדורה שבספרד.

הסמל מעוצב כמגן "ספרדי" מחולק במאוזן, והחלק העליון מחולק בניצב. הרבע השמאלי העליון הוא שדה זהב שבו אריה אדום זקוף. זהו סמלה של ממלכת לאון ההיסטורית ששלטה באזור בעבר. הרבע הימני העליון הוא שדה אדום ובו טירת זהב בעלת שלושה צריחים, חלונותיה ודלתה כחולים וקווי המתאר של הלבנים, בשחור. זהו סמלה של ממלכת קסטיליה ההיסטורית שממנה מצחה לבסוף ספרד. החצי התחתון הוא שדה כחול שבו עמודי הרקולס בזהב, וביניהם מגילה שעליה המוטו של ספרד בלטינית: "PLUS ULTRA", כלומר עוד מעבר. תחת העמודים ארבעה גלים לבנים. העמודים, המוטו והגלים נלקחו מסמל ספרד. באמצע הסמל נמצא מגן קטן, לבן, שעליו עץ שעם שעליו ירוקים והוא מסמל את תעשיית השעם המקומית, שתופסת מקום חשוב בכלכלת המדינה.
מעל המגן מותקן כתר זהב בעל שמונה פרחים מעוטרים בפנינים שבסיסו מקושט בפנינים, אבני אודם וברקת. הכתר הוא למעשה בסיסו של כתר ממלכת ספרד ללא הקשתות והכיפה.

הסמל נקבע בסמל רשמי בחוקה ב-3 ביוני 1985.

==ראו גם==
* דגל אקסטרמדורה

==קישורים חיצוניים==
* [http://gobex.es/ext/view/main/index/standardPage.php?id=19 הסמל באתר הממשלה]
* [http://www.crwflags.com/fotw/flags/es-ex.html#coa הסמל באתר דגלי העולם]

==הערות שוליים==

קטגוריה:אקסטרמדורה
אקסטרמדורה
מוזיאון השואה בלוס אנג'לס

מוזיאון השואה בבלוס אנג'לס, קליפורניה (LAMOTH - Los Angeles Museum of the Holocaust), הוקם בשנת 1961 והוא מוזיאון השואה הראשון שהוקם באמריקה.

המוזיאון הוקם על ידי קבוצה של ניצולי שואה אמריקאים ש"נפגשו בשנות ה-60" כפי שכתוב [https://www.holocaustmuseumla.org/mission-and-history באתר המוזיאון] וסיפרו זה לזה על חוויותיהם מן השואה. במהלך המפגשים הם גילו כי בידי רבים מהם נמצאים חפצים שונים מתקופת השואה, כגון תצלומים, מדים של מחנות ריכוז, או חפצים אחרים בעלי ערך היסטורי. הם הגיעו למסקנה כי החפצים הללו זקוקים לשימור וצריכים להיות מוצגים לעיני הציבור הרחב, ואז הוחלט להקים את המוזיאון. מטרותיו המוצהרות של המוזיאון הן שימור וחינוך.

עם הקמתו, הוחלט כי הכניסה למוזיאון תהיה ללא תשלום, זאת מתוך רצונם של המייסדים להפיץ את זיכרון השואה גם למי שאין ביכולתו לשלם. חלק מקבוצת המייסדים פעילים עד היום בהנהלת המוזיאון.

בשנת 2010 נחנך המבנה החדש של המוזיאון הכולל עיצובים אדריכליים וכן פיתוחים טכנולוגיים ייחודיים.

==קישורים חיצוניים==

* 

קטגוריה:ארצות הברית: מוזיאונים להנצחת השואה
קטגוריה:לוס אנג'לס
קטגוריה:לוס אנג'לס: מוזיאונים
ניאוניקוטינואידים

ניאוניקוטינואידים (אנגלית: Neonicotinoids) הם סוג של רעלים מלאכותיים אשר נמצאים בשימוש בני אדם כחומרי הדברה.

ניאוניקוטינואידים נכנסו לשימוש נרחב בחקלאות בשנים 2005-2006.

ניאוניקוטינואידים מחקים את פעולתו של הניקוטין, המגן בטבע על צמחי הטבק מפני מזיקים אוכלי עלים, והם רעילים לחרקים יותר מאשר לבעלי חוליות.
ניאוניקוטינואידים חודרים לא רק לעלים אלא גם לכל שאר חלקי הצמח (כולל לאבקה ולצוף) ולכן הם עלולים לפגוע גם בדבורים ובחרקים מאביקים אחרים.

[http://www.ncbi.nlm.nih.gov/pubmed/22461500 מחקרים] הדגימו שחומרי הדברה על בסיס ניאוניקוטינואידים פוגעים בכושרן של דבורי הדבש לזכור את הדרך חזרה לכוורת, רמז לכך שחומרים אלה עשויים לתרום ל-CCD.

[https://www.youris.com/Environment/Bees/Bees_restored_to_health_in_Italy_after_this_springs_neonicotinoidfree_maize_sowing.kl ניסוי רחב היקף באיטליה ב-2009] הראה שהאיסור על השימוש בחומרי ההדברה האלו בגידולי תירס הוריד כמעט לאפס את הפגיעה בדבורי הדבש.

באירופה [http://www.bbc.co.uk/news/world-europe-22335520 אושר בשנת 2013] חוק האוסר את השימוש בניקוטינואידים בחקלאות.
בארצות הברית [http://www.oregonlive.com/environment/index.ssf/2013/07/legislation_to_restrict_pestic.html מתרחש תהליך דומה], מתגבש לובי שיקרא לחקיקה כנגד השימוש בניאוניקוטינואידים בחקלאות.

בישראל אין חקיקה בנושא על אף שחומרי הדברה על בסיס ניאוניקוטינואידים נמצאים בשימוש נרחב בחקלאות במדינה. ככל הנראה מצב זה נגרם בין השאר עקב חוסר מודעות ציבורי לנושא.

==קישורים חיצוניים==
* 
* [http://youtu.be/Zgc5w-xyQa0 סרטון הנותן מידע על הנושא].

קטגוריה:הדברה
אסתר לבנון

אסתר לבנון (נולדה ב-1946) הייתה מנכ"לית הבורסה לניירות ערך בתל אביב החל מיוני 2006 ועד דצמבר 2013.

==ביוגרפיה==

למדה בשנת 1972 קיבלה תואר שני במתמטיקה מהאוניברסיטה העברית בירושלים. החלה לעבוד בחברת המחשוב קונתהל.

בשנים 1973–1985 הקימה וניהלה את אגף המחשוב של השב"כ, אליו הצטרפה בהזמנת סגן ראש השב"כ, אברהם אחיטוב.

בשנת 1986 מונתה לסמנכ"לית למחשוב בבורסה לניירות ערך בתל אביב, והתקדמה לתפקיד משנה למנכ"ל לטכנולוגיות מידע ותפעול וממלאת מקום מנכ"ל. בתפקיד זו הפכה את הבורסה לניירות ערך בתל אביב לבורסה ממוחשבת במלואה, אחת מהמעטות המאפשרות ביצוע מסחר ממוחשב מלא בכל השווקים: מניות, איגרות חוב, נגזרים ומק"מ לצד מערכת סליקה ממוחשבת לחלוטין.

בשנת 1998 השתתפה בקורס ניהול בכיר בבית הספר למינהל עסקים של אוניברסיטת הרווארד שבארצות הברית.

ביוני 2006 מונתה למנכ"לית הבורסה. במהלך כהונתה חתמה הבורסה על הסכמי שיתוף פעולה עם הבורסה לניירות ערך בלונדון, נאסד"ק, הבורסה לניירות ערך בניו יורק, בורסת שנחאי, בורסת טורונטו והבורסה של קפריסין. החלה בהקמתו של בניין חדש לבורסה, ברחוב אחוזת בית בתל אביב. ביולי 2013 הודיעה על התפטרות מתפקידה, על רקע ביקורת על תפקודה. ההתפטרות נכנסה לתוקף ב-31 בדצמבר 2013.

היא דירקטורית בגופים רבים כזאפ גרופ. בינואר 2016 מונתה לדירקטורית בחברת "מלם תים". בספטמבר 2016 מונתה לדירקטורית בבנק לאומי. בשנת 2023 מונתה לדירקטורית בבנק אש ישראל.

נשואה לישי לבנון, שהיה ראש אגף רישוי ובטיחות בוועדה לאנרגיה אטומית.

== קישורים חיצוניים ==

* 
* [https://web.archive.org/web/20160303165645/http://www.e-good.org.il/download/karoz_9_11.pdf מלחמת לבנון], בעיתון איגוד החברות הציבוריות
* יהודה קונפורטס, [https://web.archive.org/web/20160303224514/http://www.pc.co.il/studiofiles/newsletter/InformationWeek++/PDF/Gilion30years/168.pdf מהשב"כ לבורסה דרך כיסא המנמ"ר], [https://web.archive.org/web/20160303220721/http://www.pc.co.il/studiofiles/newsletter/InformationWeek++/PDF/Gilion30years/169.pdf המשך], באתר "אנשים ומחשבים", פברואר 2012
* [http://www.tase.co.il/Heb/NewsandEvents/PRArchive/2013/Pages/PR_20130513.aspx מנכ"לית הבורסה אסתר לבנון: אגף שוק ההון באוצר מפלה את השוק הישראלי ומעודד מוסדיים להשקיע את כספי החוסכים בחו"ל, הודעה לעיתונת של הבורסה לני"ע 13/05/2013 ]
* 

==הערות שוליים==

קטגוריה:מנכ"ליות ישראליות
קטגוריה:מנהלות ישראליות
קטגוריה:מנהלים ישראלים
קטגוריה:אנשי השב"כ
קטגוריה:מנכ"לים יוצאי השב"כ
קטגוריה:ישראלים בתעשיית התוכנה
קטגוריה:הבורסה לניירות ערך בתל אביב
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מנכ"לים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
יהושע לפידות

יהושע משה לפידות (נהגה: לפידעס;ניסן תשי"א, 1951 – י"ח באב תשע"ג, 25 ביולי 2013) היה פעיל במאבקי הדת של הציבור החרדי בישראל.

==ביוגרפיה==
נולד וגדל בירושלים, בנם של נחמן ופסיה דבורה לפידות, ניצולי השואה יוצאי פולין. בוגר ישיבת חברון. בשנות ה-70 וה-80 היה פעיל במאבקי הדת של הציבור החרדי, ובהם ניתוחי מתים, חילולי קברים, חילולי שבת, שירות לאומי ומיסיון. כמו כן סייע בהעלאתם וקליטתם הרוחנית של יהודי בוכרה וגאורגיה. חלק ניכר מפעילותו היה חשאי, לרוב במסגרת הארגונים יד לאחים והוועדה הציבורית להגנת כבוד האדם. פעל באופן הדוק עם רפאל סולובייצ'יק. 

בשנות ה-70 נישא לבתו של אברהם רוטשילד מציריך. לאחר נישואיו היגר לשווייץ והתגורר בציריך. בתקופת מגוריו שם סייע באופן חשאי ליהודי איראן. היה מראשי החברה קדישא של הקהילה האורתודוקסית בציריך. לפרנסתו היה סוכן נסיעות.

בשנת 2012 הנחה את העצרת נגד גיוס בני ישיבות שנערכה על ידי העדה החרדית בכיכר השבת. 

נפטר בציריך ממחלת הסרטן בי"ח באב תשע"ג. למחרת הועלה ארונו לישראל ונקבר בהר המנוחות.

==קישורים חיצוניים==
* [http://www.yadleachim.co.il/?CategoryID=105&ArticleID=167 חשיפה: במבצע דרמטי חולצה נערה ישראלית מכת מיסיונרית בשווייץ], אתר יד לאחים
* [http://www.youtube.com/watch?v=lqawJr4N57o&feature=share הרב יהושע לפידות בנאום בעצרת]

==הערות שוליים==

קטגוריה:פעילי ציבור חרדים ישראלים
קטגוריה:חרדים ישראלים
קטגוריה:בוגרי ישיבת חברון כנסת ישראל
קטגוריה:ישראלים שהיגרו לשווייץ
קטגוריה:אישים שהועלו לקבורה בארץ ישראל
קטגוריה:חרדים שווייצרים
קטגוריה:יהודים הקבורים בהר המנוחות
קטגוריה:ישראלים שנפטרו מסרטן
קטגוריה:ישראלים שנולדו ב-1951
קטגוריה:ישראלים שנפטרו ב-2013
אלקמיונידים

אלקמיונידים (ביוונית עתיקה: Ἀλκμαιωνίδαι) היו משפחה אצילה באתונה העתיקה שמקורם במשפחת הנלאידים בני נלאוס. נלאוס טען שמוצאו היה מאלקמיון, הנודע מסיפורי המיתולוגיה היוונית, כנינו של נסטור, הזקן היועץ והנרגן, אשר הופיע באיליאדה של הומרוס.

החבר הידוע הראשון של משפחת האלקמיונידים היה מגאקלס, אשר היה הארכון של אתונה במאה ה-7 לפנה"ס. מגאקלס היה האחראי להוצאתם להורג של קילון מאתונה ואחיו, בזמן ניסיון ההפיכה של קילון ב-632. הוצאה להורג זאת בוצעה ככל הנראה בזמן שקילון ואחיו היו תחת חסות דתית. מאחר שמגאקלס הוביל את סקילתם של האחים, נתפס הדבר כחילול קודש, וכתוצאה ממעשיו מגאקלס ומשפחתו הפכו למושא של קללה מתמשכת והוגלו מהעיר. הקללה הייתה כל כך משמעותית מבחינת האתונאים, עד שזמן מה לאחר גירושם מהעיר, גופותיהם של חברי משפחתו שנקברו בעבר בעיר, הוצאו מקברם ונלקחו מחוץ לגבולותיה ב-594 לפנה"ס בזמן שלטונו של סולון כארכון.

בזמן שלטון הטיראן פייסיסטראטוס, מגאקלס השיא את ביתו לפייסיסטראטוס, אולם משזה סירב להביא עימה ילדים לעולם, גירש אותו מגאקלס. מאוחר יותר טענו האלקמיונידים שגלו מרצון בעקבות חזרתו של פייסיסטראטוס ב-546, כנראה כדי שלא יוכלו להאשימם בשיתוף פעולה עם הטיראן, אולם עדויות ארכאולוגיות שנתגלו מוכיחות כי האלקמיונידים ככל הנראה אכן השתתפו בשלטון בתקופת חזרתו של פייסיסטראטוס שכן קלייסתנס משושלת האלקמיונידים היה ארכון בין 525-4. מגאקלס הצליח להתחתן עם אגריסטה, בתו של קלייסתנס הטיראן מסיקיון. נולדו להם שני בנים, היפוקרטס וקלייסתנס, הרפורמטור הנודע של הממשל האתונאי. ביתו של היפוקרטס, הייתה אימו של המצביא הנודע פריקלס.

החבר המפורסם האחרון של המשפחה היה אלקיביאדס אשר לקח תפקיד פעיל בחציה השני של מלחמת הפילופונוס. לאחר התבוסה האתונאית במלחמה זו, ירדה המשפחה מגדולתה ונעלמה מהתיעוד ההיסטורי.

==עץ משפחתי==
עץ המשפחה של שושלת האלקמיונידים.

==קישורים חיצוניים==

* 

==הערות שוליים==

קטגוריה:יוון העתיקה: אישים
סמל האיים הבלאריים

סמל האיים הבלאריים הוא סמלה הרשמי של הקהילה האוטונומית האיים הבלאריים שבספרד.
הסמל מעוצב כמגן "ספרדי" זהב שעליו ארבעה פסים מאונכים אדומים. פס אלכסוני כחול (לעיתים מופיע כסגול) מתוח מהפינה השמאלית העליונה לפינה הנגדית. הסמל יורש את עיצובו מסמלה של ממלכת מיורקה ההיסטורית, כשמקור המגן (ללא הפס האלכסוני) הוא סמלה של ממלכת אראגון שכבשה את האיים מידי המוסלמים במאה ה-13. הסמל מוקף בעיטורי זהב.

הסמל נאסר לשימוש לאחר עלייתו לשלטון של פרנסיסקו פרנקו, כמו שאר הסממנים הלאומיים של האוטונומיות. ב-1978, לאחר כניסת החוקה הספרדית לתוקף, אומץ הסמל וחזר השימוש בו. הוא נקבע כסמל רשמי בחוק ב-21 בנובמבר 1984.

==ראו גם==
* דגל האיים הבלאריים

==קישורים חיצוניים==
* [http://www.caib.es/govern/informacio/index.do;jsessionid=44C4EE12CDDDE29227330C68A78BCAB2?path=/webcaib/govern_illes/simbols_distincions/simbols&lang=ca הסמל באתר ממשלת האיים הבלאריים]
* [http://bibiloni.cat/simbols/escut_banda.htm סקירת ההיסטוריה של הסמל]

קטגוריה:האיים הבלאריים
האיים הבלאריים
אוטוגלידה

אוטוגלידה הוא שעשועון ישראלי לילדים שמשודר בערוץ לוגי. את התוכנית הנחה בעונה 1 ליאור כלפון ובעונות 2-3 הנחה את התוכנית בן פרי. בעונה הראשונה בשונה משאר העונות בסדרה צולמה בכל רחבי הארץ, בכל תוכנית הגיע המנחה לעיר אחרת באוטו הגלידה שלו המכונה "לקי". בעונות 2-3 הסדרה צולמה בחווה בתל אביב.

==חוקי המשחק==
בכל תוכנית מגיע ילד לאוטו הגלידה. הוא מנסה לענות נכונה על שאלות ולזכות בגלידה. לאחר שענה על שאלה, הוא יכול לבחור טעם אחד לגלידה שאולי הוא יקבל. לאחר שענה על עוד שאלה הוא בוחר טעם שני לגלידה, וכן הלאה. לאחר שענה נכון על שלוש שאלות הוא מקבל הזדמנות לפרוש מהמשחק, ולקבל את הגלידה שהשיג, או להמשיך ולנסות להשיג תוספות לגלידה (סירופ שוקולד, סוכריות, מסטיקים, גומי, מרשמלו ועוד). כדי להשיג את התוספות לגלידה יש לענות על שאלה המכונה "שאלת הצ'ופר" והיא שאלת נכון / לא נכון. במידה והילד טועה ב"שאלת הצ'ופר" הוא מפסיד את הגלידה שהיה אמור לקבל.

לאורך כל המשחק יכול המתמודד לטעות פעם אחת. היה וטעה יותר מפעם אחת, הוא נפסל. ישנו "גלגל הצלה", שנותן למתמודד אפשרות לקרוא לחבר כדי שיעזור לו לענות נכון על השאלה.

משתתף המפסיד במשחק מקבל קרחון או סוכרייה.

במהלך העונות הגיעו לביקור מיטב מנחי ערוץ הילדים כגון דון לני גבאי, טל מוסרי, קובי מחט ועוד.

==פינה נוספת==
בעונה השנייה מיכל גבריאלוב הנחתה פינה נוספת בתוכנית. בשעשועון זה המנחה שואלת ארבע שאלות, כשבכל שאלה הפרס גדול יותר מזה של השאלה הקודמת, עד שבשאלה האחרונה הפרס הוא כל שלושת הפרסים הקודמים. במשחק זה יש אפשרות למתמודד לתת את הפרסים שקיבל לאחד מארבעת המתמודדים האחרים. בספיישלי ראש השנה פסח ושבועות של הסדרה בן פרי הנחה פינה זאת.

=== הפרסים ===
# קרחון
# ארטיק גלידה מצופה
# גלידה
# קרחון, ארטיק גלידה וגלידה

== ראו גם ==
* 

קטגוריה:שעשועוני טלוויזיה
קטגוריה:ערוץ לוגי: תוכניות וסדרות
רנה גיל

רנה גיל (נולדה ב-1933) היא רופאת ילדים, מומחית בנאונאטולוגיה מרצה וחוקרת, מקימת היחידה הראשונה לטיפול נמרץ ילודים בישראל.

==ביוגרפיה==
נולדה בפולין בשנת 1933, בת למשפחת אורבך. במהלך מלחמת העולם השנייה הסתתרה יחד עם נשות המשפחה ששרדו
את האקציות הגרמניות בדירות מסתור ובעליות גג. בשנת 1945, לאחר שחרור פולין בידי הרוסים, שהתה כשנה בפולין במהלכה עסקה אמה חנה אורבך באיסוף ילדים ניצולי שואה מרחבי אירופה. ב-1946 עלתה עם אמה לארץ ישראל וחברה לאביה, שהצליח לברוח לארץ ב-1939.

כנערה למדה בתיכון עירוני א' בתל אביב. ב-1952 התגייסה לחיל ההנדסה ולקחה חלק בתכנון והקמת הכביש הראשון לאילת. בשנת 1954 החלה את לימודה בבית הספר לרפואה של האוניברסיטה העברית בירושלים, אותו סיימה ב-1960.

את התמחותה ברפואת ילודים החלה בבית החולים האוניברסיטאי הדסה, עין-כרם, והשלימה אותה בארצות הברית, בבית החולים בסן פרנסיסקו. ב-1971 החלה את התמחותה ביחידה לטיפול נמרץ ילודים בבית החולים "ספרו" במדינת מישיגן בארצות הברית. היא הביאה עימה לארץ את הידע אודות תחום פורץ דרך זה, בשנת 1973, אז פתחה את היחידה הראשונה בישראל לטיפול נמרץ ילודים בבית החולים ביקור חולים בירושלים. גיל ניהלה מחלקה זו במשך 30 שנה. בתקופה זו, משנות ה-70 עד שנות ה-90, ירדה תמותת הפגים בישראל מ-19:1,000 עד ל-3:1000.

גיל זכתה כאות הוקרה בתואר פרופ' לרפואה קלינית מבית הספר לרפואה של האוניברסיטה העברית, ובהמשך התקדמה לדרגת פרופסור חבר. היא שימשה לאורך השנים גם כמדריכת סטודנטים בבית הספר לרפואה.

במהלך 40 שנות עבודתה כתבה גיל מעל 100 מאמרים אשר פורסמו בכתבי עת מדעיים בינלאומיים. רבים ממחקרים אלו בוצעו בשיתוף עם המחלקת הילדים של אוניברסיטת סטנפורד, פאלו אלטו, קליפורניה.

גיל פרשה מניהול מחלקת הילודים בבית החולים ביקור חולים בשנת 2007, מאז משמשת כמנהלת מחלקת הילדים בבית החולים הרצוג בירושלים, המתמחה בטיפול בילדים עם פגיעות התפתחותיות קשות ומונשמים כרונית. ב-2012 פרסמה מאמר המתאר לראשונה טיפול בילדים ברמת פגיעות זו; המחקר הוצג בכנס למחקר רפואי בוושינגטון בשנת 2013.

== חיים אישיים ==
נשואה מ-1954 ליוסף (ג'ו) גיל, טייס בחיל האוויר ולימים פרופ' לפיזיולוגיה של הצמח באוניברסיטה העברית וראש המכון לחקר המדבר בשדה בוקר. לזוג נולדו שני ילדים.

==קישורים חיצוניים==
* [https://web.archive.org/web/20131216234527/http://www.neonatology.co.il/139537/מיסדי-הניאונטולוגיה-בישראל פרופ' רנה גיל], מייסדי הניאונטולוגיה בישראל באתר האיגוד הישראלי לניאונטולוגיה
* [https://web.archive.org/web/20140714215718/http://www.bio.huji.ac.il/staff_in.asp?staff_id=117 פרופ' יוסף גיל], באתר האוניברסיטה העברית

==הערות שוליים==

קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאות ילדים ישראליות
קטגוריה:נאונאטולוגים ישראלים
קטגוריה:סגל האוניברסיטה העברית בירושלים: רפואה
קטגוריה:ירושלים: רופאים
קטגוריה:סגל מרכז רפואי הדסה
קטגוריה:סגל בית החולים ביקור חולים
קטגוריה:סגל בית חולים הרצוג
קטגוריה:ישראליות שנולדו ב-1933
קטגוריה:ישראלים שנולדו ב-1933
סוסואה

סוסואה (ספרדית Sosúa) היא עיר תיירות חוף בפרובינציית לה-פלטה שברפובליקה הדומיניקנית.

==היסטוריה==
בועידת אוויאן, שנתכנסה, ב-1938, לדיון בבעיית הפליטים היהודים שנמלטו משטחי גרמניה הנאצית, הכריז רפאל טרוחיו שליט הרפובליקה הדומיניקנית על הסכמתו לקלוט 100,000 פליטים יהודים. טרוחיו, שנודע בשלטון היחיד שלו והיה לעריץ אכזרי ומושחת, רצה לשנות את תדמיתו בעולם. בין מטרותיו בהסכמתו לקבל את היהודים עמד הרצון להתקרב לארצות הברית ולקבל סיוע כלכלי. טרוחיו, שהיה גזען, ביקש להגדיל את האוכלוסייה הלבנה באי על חשבון האוכלוסייה השחורה. לכן הציב תנאי אחד, שבין הפליטים יהיו רק גברים צעירים ורווקים שיוכלו להתחתן עם המולאטיות המקומיות ויבהירו את הגזע הדומיניקני. קרוב ל־100 אלף יהודים קיבלו ויזות, אבל הבירוקרטיה עבדה לאט, ומתוך 100,000 הפליטים, רק 5,000 איש נותרו חופשיים לעשות את המסע הארוך, ורק 2,000 מהם הגיעו בסופו של דבר לרפובליקה הדומיניקנית. בשנת 1941 אידה סילברמן ביקרה במקום ובחזרתה לארצות הברית דיווחה על כישלון חרוץ.

טרוחיו דרש שהיהודים ישלמו עבור הקרקעות שהעמיד לרשותם, שהיו "רכושו הפרטי", ויהדות ארצות הברית נחלצה לעזרה וגייסה את מיליון הדולרים שנדרשו תמורת האדמות באמצעות ארגון הג'וינט. טרוחיו גם מינה את נציג הארגון כחבר פרלמנט. כ-600 פליטים מאוסטריה וגרמניה נשלחו לסוסואה, וייסדו במקום כפר יהודי קטן. החלו לעסוק בחקלאות, כל מתיישב קיבל כ-300 דונם. לשיווק מוצרי החלב והבשר שלהם הקימו קואפרטיב בשם "תוצרת סוסואה" (Productos Sosúa), אך נאלצו לתת לטרוחיו כ-25% ממניותיו. לאחר מלחמת העולם השנייה הגיעו פליטים יהודים נוספים משאנגחאי, בשנים שלאחר מכן עברו רוב בני הקהילה לארצות הברית. בשנת 1956 נותרו בעיירה כ-180 יהודים. בשנות ה-80 של המאה ה-20 נותרו בכפר כ-35 משפחות של יהודים. חלקן קנו במשך השנים עוד אדמות, והפכו להיות בעלי הקרקעות הגדולים באזור. באותן השנים הם החלו לפתח את תעשיית התיירות במקום ומכרו קרקעות ליזמים שבנו עליהם בתי מלון. מאז גדל הכפר לעיירת נופש בה כ-60,000 תושבים ומאות חדרי מלון.

בשנת 1988 נותרו בסוסואה פחות ממאה יהודים. יש בה בית כנסת, בית עלמין יהודי, מוזיאון, פארק ואתר זיכרון לקהילה היהודית.

==קישורים חיצוניים==

* 
* [http://www.sosuamuseum.org/ אתר המוזיאון היהודי של סוסואה (באנגלית)]
* [http://dominican-republic.co.il/%D7%A1%D7%95%D7%A1%D7%95%D7%90%D7%94-sosua/ סוסואה] באתר הרפובליקה הדומיניקנית
* 
* - אוסף צילומים מימיו הראשונים של היישוב היהודי בסוסואה

==הערות שוליים==

קטגוריה:הרפובליקה הדומיניקנית: ערים
קטגוריה:קהילות יהודיות
קטגוריה:ערי חוף
סמל האיים הקנריים

הסמל בעיצובו האחרון
סמל האיים הקנריים הוא סמלה הרשמי של הקהילה האוטונומית האיים הקנריים שבספרד.

הסמל מעוצב כמגן "ספרדי" כחול ובו שבעה איים לבנים מסודרים בשלושה צמדים אחד מעל השני, והשביעי בתחתית. הם מעוצבים כהרים ומסמלים את שבעת איי האוטונומיה שנוצרו מהרי געש תת-ימיים. במגן תומכים שני כלבים חומים זקופים שלצוואריהם קולר כחול מקושט בפנינים. הם מייצגים את משמעות שמם של האיים: בלטינית Canariae Insulae משמעו אי הכלבים. דמות כלב מופיעה בסמלים ההיסטוריים של האיים כבר ממאה ה-16 ועיצוב המגן עם שבעת האיים היה בשימוש במאה ה-17. מעל המגן מותקן כתר ממלכת ספרד, ומעליו המוטו "Oceano" באותיות שחורות על סרט לבן, לסמל את מיקומם של האיים באוקיינוס האטלנטי.

הסמל עבר שינויים לא משמעותיים במהלך השנים. עיצוב דומה לנוכחי נקבע בחוק ב-1982 והוא השתנה בפעם האחרונה ב-1990. עיצוב גרפי נוסף נעשה ב-2005 אך הוא נועד לשימוש במסמכים וכדומה, ואינו סמל הרלדי.

==ראו גם==
* דגל האיים הקנריים

==קישורים חיצוניים==

* [http://simbolosdecanarias.proel.net/index.php/esp/escudo-de-canarias/the-autonomy היסטוריית הסמל, באתר ממשלת האיים הקנריים (4 עמודים)]
* [http://www.ngw.nl/int/spa/prov/canarias.htm באתר סמלי העולם]

==הערות שוליים==

קטגוריה:האיים הקנריים
האיים הקנריים
פץ' (קוסובו)

פֶּץ (בסרבית: Peć או Пећ; באלבנית: Peja או Pejë) היא עיר במערב קוסובו ובירת מחוז פץ'. נכון לשנת 2013 אוכלוסיית העיר מונה כ-83,000 תושבים, מתוך 170,000 במחוז כולו. החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.

בסרבית, Peć משמעותו כבשן או מערה. כנראה בעקבות המערות הרבות הנמצאות בקניון רוגובה הסמוך לעיר, אשר שימשו בעבר מקום לנזירים מתבודדים.

פץ' ממוקמת בעמדה אסטרטגית, בסמוך לנהר פצ'ה ביסטריצה ולהרי פרוקלטיה. בעקבות זאת, הייתה העיר מרכז דתי של נצרות אורתודוקסית והייתה מוקד למלחמות ולכיבושים שונים במהלך ימי הביניים.

שלטון עות'מאני בן כ-500 שנה (1455–1912) בעיר הסתיים עם פרוץ מלחמת הבלקן הראשונה כאשר מונטנגרו כבשה את העיר. במהלך מלחמת העולם הראשונה אוסטרו-הונגריה כבשה את העיר. ב-1918 העיר נכבשה מחדש על ידי כוחות מדינות ההסכמה, ובהמשך הפכה לחלק מממלכת יוגוסלביה. במהלך מלחמת העולם השנייה, נכבשה יוגוסלביה על ידי גרמניה הנאצית ופץ' נכללה בשטח שהועבר לחזקת האיטלקים והם העבירו אותו לשליטה אלבנית. לאחר המלחמה נכללה פץ' בשטחי יוגוסלביה ולאחר פירוקה בשטחי סרביה. בשנת 2008, הכריזה קוסובו על עצמאותה ופץ' נכללה בשטחה.

==ערים תאומות==
* 
* 
* 

== קישורים חיצוניים ==

* 
* 

קטגוריה:קוסובו: ערים
איוואן גארסיה

איוואן אלחנדרו גארסיה נווארו (בספרדית: Iván Alejandro García Navarro; נולד ב-25 באוקטובר 1993 בגוודלחרה) הוא קופץ למים מקסיקני. הוא סגן אלוף אולימפי (לונדון 2012) וסגן אלוף עולם (קאזאן 2015) בקפיצות סינכרוניות מ-10 מטרים, ובן זוגו בקפיצות הסינכרוניות הוא חרמן סאנצ'ס.

==קריירה==
הישגו המשמעותי הראשון של גארסיה בזירה הבינלאומית היה במשחקי מרכז אמריקה והקריביים שנערכו בשנת 2010 במאיאגואס שבפוארטו ריקו, כשזכה, יחד עם סאנצ'ס, במדליית הזהב בקפיצות הסינכרוניות מ-10 מטרים. באולימפיאדת הנוער שנערכה באותה שנה בסינגפור זכה במדליית הארד במקצה היחידים.

במשחקים הפאן-אמריקאיים שנערכו ב-2011 בעיר הולדתו, גוודלחרה, זכה גארסיה בשתי מדליות זהב, הן במקצה היחידים והן בקפיצות הסינכרוניות, יחד עם סאנצ'ס. באליפות העולם שנערכה באותה שנה בשאנגחאי סיים במקום השביעי הן במקצה היחידים והן במקצה הסינכרוני.

===סגן אלוף אולימפי===
באולימפיאדת לונדון (2012) סיים במקום השביעי, ויחד עם סאנצ'ס רשם את הישג השיא שלו בקריירה, כשזכה במדליית הכסף בקפיצות הסינכרוניות.

באליפות העולם שנערכה בברצלונה, ספרד ב-2013 סיים במקום חמישי, ובקפיצות הסינכרוניות הגיעו הוא וסאנצ'ס למקום רביעי.

===סגן אלוף עולם===
אליפות העולם שנערכה בקאזאן, רוסיה יולי 2015 זכה גארסיה במדליית כסף ביחד עם סאנצ'ס בתחרות קפיצות סינכרוניות מ-10 מטר, בתוצאה של 448.89 נקודות, אחרי צ'ן אייסן ולין יואה מסין (495.72 נקודות) ולפני רומן איזמיילוב וויקטור מיניבייב מרוסיה (441.33 נקודות).

==קישורים חיצוניים==

קטגוריה:קופצים למים מקסיקנים
קטגוריה:קופצים למים באולימפיאדת לונדון (2012)
קטגוריה:מקסיקנים שנולדו ב-1993
קטגוריה:קופצים למים מקסיקנים באולימפיאדת טוקיו (2020)